Πέδρο Μαρτίνς (ποδοσφαιριστής)

Ο Πέδρο Ρουί ντα Μότα Βιέιρα Μαρτίνς (πορτογαλικά: Pedro Rui da Mota Vieira Martins, 17 Ιουλίου 1970) είναι πρώην επαγγελματίας και διεθνής Πορτογάλος ποδοσφαιριστής, που αγωνιζόταν ως αμυντικός μέσος και νυν προπονητής ποδοσφαίρου. Από τον Οκτώβριο του 2022 είναι προπονητής στην Αλ Γκαράφα ΣΚ ομάδα από το Κατάρ διαδεχόμενος τον Αντρέα Στραματσόνι.

Το μεγαλύτερο μέρος της καριέρας του ως ποδοσφαιριστής το πέρασε στην Πριμέρα Ντιβισιόν, πραγματοποιώντας περίπου 200 συμμετοχές στο πρωτάθλημα. Επίσης, έχει και συμμετοχές, κοντά στις 130, στη Σεγούντα Λίγα. Μερικές από τις ομάδες που αγωνίστηκε είναι η ΣΝ Φεϊρένσε, η Βιτόρια Γκιμαράες, η Σπόρτινγκ Λισαβόνας και η Μποαβίστα. Ως ποδοσφαιριστής η μεγαλύτερή του επιτυχία πρέπει να θεωρείται η κατάκτηση του Πορτογαλικού Σούπερ Καπ, με τη Σπόρτινγκ Λισαβόνας το 1995. Επίσης, έχει αγωνιστεί και μία φορά με την Εθνική Πορτογαλίας.

Η προπονητική του καριέρα ξεκίνησε το 2006, και πρώτος του σύλλογος ήταν ΚΦ Ουνιάο ντε Λάμας. Άλλες ομάδες που έχει προπονήσει είναι η ΚΣ Μαρίτιμο, η Ρίο Άβε ΦΚ και η Βιτόρια Γκιμαράες. Μεγαλύτερες του επιτυχίες ως προπονητής είναι η παρουσία του στον τελικό του Σούπερ Καπ Πορτογαλίας με τη Ρίο Άβε το 2014 και στον τελικό Κυπέλλου Πορτογαλίας, το 2017, χωρίς όμως να κατακτήσει κανένα. 

Η πορεία του στον Ολυμπιακό ξεκίνησε με ρεκόρ, αφού έγινε ο μοναδικός προπονητής που παρέμεινε αήττητος στα πέντε πρώτα ευρωπαϊκά παιχνίδια της ομάδας. 

Στις 7 Μάιου 2020 υπέγραψε νέο συμβόλαιο με τον Ολυμπιακό μέχρι το 2022, ενώ μέσα στους επόμενους μήνες κατάφερε να κατακτήσει με την ομάδα του Πειραιά τόσο το Πρωτάθλημα, όσο και το Κύπελλο Ελλάδας. Αυτοί ήταν και οι πρώτοι τίτλοι στην προπονητική του καριέρα.

Προπονητική καριέρα 
Η πρώτη δουλειά του Μαρτίνς ως προπονητής ήταν στην Ουνιάο ντε Λάμας το 2006 και συνέχισε να εργάζεται στην τρίτη κατηγορία της Πορτογαλίας τα επόμενα χρόνια, στην Λουσιτανία και μετέπειτα στην Εσπίνιο. Για μερικούς μήνες το 2010, ήταν προπονητής της δεύτερης ομάδας της Μαρίτιμο στην ίδια βαθμίδα, αλλά τον Σεπτέμβριο του ίδιου έτους, προήχθη στην πρώτη ομάδα της πρώτης κατηγορίας μετά την απόλυση του Μίτσελ Βαν Ντε Γκάλ. 

Ο Μαρτίνς οδήγησε τους Μαντεϊράνους στην πέμπτη θέση της Πριμέιρα Λίγα την περίοδο 2011–12 , η ​​οποία τους χάρισε μια θέση στον τρίτο προκριματικό γύρο του Γιουρόπα Λιγκ και μέχρι στη φάση των ομίλων όπου δεν συνέχισε παραπέρα.  Τον Απρίλιο του 2014, ανακοίνωσε ότι θα άφηνε τη θέση του στις 30 Ιουνίου.

Μετά την εξοδό του από την Μαρίτιμο μετά από 4 χρόνια, στις 22 Μαίου του ίδιου έτους, ο Μάρτινς διορίστηκε προπονητής στην Ρίο Άβε ΦΚ. Κατάφερε να συμμετάσχει στον τελικό του Σούπερ Κάπ Πορτογαλίας το 2014 και να πάρει άλλη μια πρόκριση στο Γιουρόπα Λιγκ τερματίζοντας στην 6η θέση της Πριμέιρα Λίγα την περίοδο 2015–16. Αφού δεν κατάφερε να προκριθεί στα πλέι-οφ, στις 17 Μαΐου του επόμενου έτους, ανακοίνωσε ότι δεν θα συνεχίσει με τον σύλλογο.

Ο Μαρτίνς υπέγραψε διετές συμβόλαιο με την Βιτόρια Γκιμαράες στις 23 Μαΐου 2016. Ολοκλήρωσαν την πρώτη σεζόν στην τέταρτη θέση του Πρωταθλήματος, προκρίθηκε αυτόματα στη φάση των ομίλων του Γιουρόπα Λιγκ και επίσης έφτασε στον τελικό του Κυπέλλου Πορτογαλίας, χωρίς όμως να το κατακτήσει χάνοντας από την Μπενφίκα. Στις 18 Φεβρουαρίου 2018, ωστόσο, αποφάσισε να αποχωρήσει λόγω κακών αποτελεσμάτων.

Παραπομπές

Εξωτερικοί σύνδεσμοι 

National team data 

Portugal stats at Eu-Football

Πορτογάλοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Πορτογαλίας Κ18
Ποδοσφαιριστές Εθνικής Πορτογαλίας Κ19
Ποδοσφαιριστές Εθνικής Πορτογαλίας
Ποδοσφαιριστές Πριμέιρα Λίγκα
Ποδοσφαιριστές Σεγκούντα Λίγκα
Ποδοσφαιριστές Δεύτερης Κατηγορίας Πορτογαλίας
Ποδοσφαιριστές ΣΝ Φεϊρένσε
Ποδοσφαιριστές Βιτόρια Γκιμαράες
Ποδοσφαιριστές Σπόρτινγκ Λισαβόνας
Ποδοσφαιριστές Μποαβίστα
Ποδοσφαιριστές ΚΝ Σάντα Κλάρα
Ποδοσφαιριστές ΦΚ Αλβέρκα
Πορτογάλοι προπονητές ποδοσφαίρου
Προπονητές Πριμέιρα Λίγκα
Προπονητές ποδοσφαίρου ΚΣ Μαρίτιμο
Προπονητές ποδοσφαίρου Ρίο Άβε ΦΚ
Προπονητές ποδοσφαίρου Βιτόρια Γκιμαράες
Προπονητές Σούπερ Λιγκ Ελλάδας
Προπονητές ποδοσφαίρου Ολυμπιακού Πειραιώς
Ξένοι προπονητές ποδοσφαίρου στην Ελλάδα